Варта адзначыць, што ў ГДУ імя Францыска Скарыны вучацца каля 800 замежных студэнтаў, магістрантаў і аспірантаў — прадстаўнікі 16 краін (Туркменістан, Азербайджан, Кітай, Польшча, Емен, Ірак, Турцыя, Ліван і інш.). Замежнікі прыязджаюць у Гомельскі дзяржаўны ўніверсітэт таксама і на кароткатэрміновыя праграмы навучання — у летнія і зімовыя школы. У прыватнасці, гэтым летам у ГДУ праводзяцца летнія школы па рускай мове і псіхалогіі.